Түркістан облысы мектептерінде оқушыларды аралас оқытуға рұқсат берілді
DATE: 19:21, 02 Наурыз 2021 | GMT +5
TITLE: Түркістан облысы мектептерінде оқушыларды аралас оқытуға рұқсат берілді
URL: https://kaz.inform.kz/news/turkistan-oblysy-mektepterinde-okushylardy-aralas-okytuga-ruksat-berildi_a3759681/
META: DATE: 19:21, 02 Наурыз 2021 | GMT +5
TOTAL WORDS: 190
AUTHOR(S):
TEXT: Қаулыдағы өзгерістерге сәйкес, көрермендерді қатыстырып, спорт шараларын өткізуге және ойын-сауық нысандарының, букмекер кеңселерінің қызметіне тыйым салынған. Сауда ойын-сауық орталықтары мен сауда желілерінің қызметін ондағы орналасқан дәріханаларды, азық-түлік өнімдері мен бірінші кезекте қажетті заттарды сату жөніндегі супермаркеттерді қоспағанда, жұмыс және демалыс күндері сағат 09. 00-ге дейін рұқсат етілген. Мемлекеттік органдардың, өзге де ұйымдар мен кәсіпкерлік субъектілердің әлеуметтік қашықтықты және күшейтілген санитариялық-дезинфекциялық режимді сақтай отырып жұмыс істеуіне рұқсат етілген. Ал, діни объектілерде күшейтілген санитариялық-дезинфекциялық режимде намаз оқуға рұқсат етілген. Қалыпты режимде контингенті 300-ге дейінгі мектептерде сыныптағы бала саны 15-ке дейін болатын қалалық және ауылдық мектептерде оқушылар дәстүрлі форматта білім алады. 1 наурыздан бастап жалпы білім беретін мектептерде 1-ден 5-сыныпқа дейін, халықаралық мектептерде 7-сыныпқа дейін қоса алғанда оқушыларды аралас оқытуға рұқсат етілді. Білім мекемесі әкімшілігінің шешімі бойынша сабақтан тыс уақытта 15 адамнан аспайтын топтарда оқушылар жекелеген түрде оқытылатын болды. Жылжымалы цирктер 30%-ға дейін толтырып, көрермендерді қатардың ұзындығы бойынша әр 2 орыннан кейін отырғызып, қойылым көрсететін болды. Сондай-ақ, бильярд клубтарының жұмысы әлеуметтік қашықтықты, маска тәртібін, термометрияны, күшейтілген санитарлық-дезинфекциялық режимді сақтай отырып қызмет көрсете алмақ. Балалар ойын-сауық орталықтары, 30% толтырып, 50 адамнан асырмай, әлеуметтік қашықтықты, маскалық тәртіпті, термометрияны, күшейтілген санитарлық-дезинфекциялық режимді сақтай отырып жұмыс істемек
